

 LĒMUMS

Ādažos, Ādažu novadā

2024. gada 27. decembrī **Nr.**«DOKREGNUMURS»

**Par pašvaldības amatpersonu un darbinieku mēnešalgām 2025. gadā**

Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 "Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība", Ministru kabineta 2016. gada 5. jūlija noteikumiem Nr. 445 „Pedagogu darba samaksas noteikumi”, Ministru kabineta 2011. gada 10. maija noteikumiem Nr.354 „Noteikumi par pedagogu profesiju un amatu sarakstu”, kā arī Finanšu komitejas 18.12.2024. atzinumu, Ādažu novada pašvaldības dome

**NOLEMJ:**

1. Noteikt atlīdzību pašvaldības domes deputātiem, domes priekšsēdētājai, domes priekšsēdētājas vietniekiem, Attīstības komitejas priekšsēdētājam un viņa vietniekam, Izglītības, kultūras, sporta un sociālās komitejas priekšsēdētājam un viņa vietniekam, kā arī komisiju un darba grupu locekļiem 2025. gadā (1.pielikums).
2. Noteikt atlīdzību Ādažu vidusskolas, Carnikavas vidusskolas, pašvaldības pirmskolas izglītības iestāžu, Ādažu Bērnu un jaunatnes sporta skolas un Ādažu novada Mākslu skolas pedagogiem 2025. gadā saskaņā ar VIIS apstiprināto tarifikāciju.
3. Apstiprināt pašvaldības amatpersonu un darbinieku mēnešalgas 2025. gadā:
	1. Centrālajā pārvaldē (2.pielikums);
	2. Ādažu novada būvvaldē (3.pielikums);
	3. Ādažu novada kultūras centrā (4.pielikums un 4.1.pielikums);
	4. Ādažu novada pašvaldības policijā (5.pielikums);
	5. Ādažu bibliotēkā (6.pielikums);
	6. Carnikavas bibliotēkā (7.pielikums);
	7. Ādažu novada sociālajā dienestā (8.pielikums).
	8. Ādažu novada bāriņtiesā (9.pielikums);
	9. Ādažu pirmsskolas izglītības iestādē “Strautiņš” (10.pielikums un 10.1.pielikums);
	10. Kadagas pirmsskolas izglītības iestādē “Mežavēji” (11.pielikums un 11.1.pielikums);
	11. Carnikavas pirmsskolas izglītības iestādē “Riekstiņš” (12.pielikums un 12.1.pielikums);
	12. Siguļu pirmsskolas izglītības iestādē “Piejūra” (13.pielikums un 13.1.pielikums);
	13. Ādažu vidusskolā (14.pielikums un 14.1.pielikums);
	14. Ādažu novada Mākslu skolā (15.pielikums un 15.1.pielikums);
	15. Ādažu Bērnu un jaunatnes sporta skolā (16.pielikums un 16.1.pielikums);
	16. Carnikavas vidusskolā (17.pielikums un 17.1.pielikums);
	17. pašvaldības aģentūrā "Carnikavas komunālserviss" (18.pielikums).
4. Darba līgumos noteiktajā pārbaudes laikā 2025. gadā pašvaldības darbiniekiem var noteikt mēnešalgu par 5 % mazākā apmērā no amatam apstiprinātās mēnešalgas pie normāla darba laika (40 stundas nedēļā).
5. Lēmums stājas spēkā 2025. gada 1. janvāri.
6. Grāmatvedības nodaļas vadītājai organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - iestāžu un s/v vadītājiem, IDR, IDRV - @